Buna ziua.
Termostatele Honeywell nu functioneaza pe baza de Hysterezis.
Termostatele digitale Honeywell funcționează după principiul TPI (Timp Proporțional Integral), care asigura maximum de confort și funcționare economică. Softul încorporat în termostatele digitale Honeywell are un mecanism de învățare și în primele zile de funcționare urmărește timpii de încălzire și răcire ai locuinței, care depind de modul de dimensionare a instalației, izolația imobilului, temperatura dorită etc. Termostatul monitorizează permanent temperatura în camera și, în funcție de informațiile acumulate în timpul procesului de învățare, calculează durata și frecvența optimă cu care centrala termică trebuie să stea pornită.